CELEX: 31984R3489
Language: el
Date: 1984-12-11 00:00:00
Title: Κανονισμός (ΕΟΚ) αριθ. 3489/84 του Συμβουλίου της 11ης Δεκεμβρίου 1984 για την τροποποίηση του κανονισμού (ΕΟΚ) αριθ. 1603/83 για ειδικά μέτρα διάθεσης της σταφίδας και των ξηρών σύκων που κατέχονται από τους οργανισμούς αποθεματοποίησης

Avis juridique important

|

31984R3489

Κανονισμός (ΕΟΚ) αριθ. 3489/84 του Συμβουλίου της 11ης Δεκεμβρίου 1984 για την τροποποίηση του κανονισμού (ΕΟΚ) αριθ. 1603/83 για ειδικά μέτρα διάθεσης της σταφίδας και των ξηρών σύκων που κατέχονται από τους οργανισμούς αποθεματοποίησης  

Επίσημη Εφημερίδα αριθ. L 327 της 14/12/1984 σ. 0001 - 0001 Ισπανική ειδική έκδοση: Κεφάλαιο 03 τόμος 33 σ. 0030  Πορτογαλική ειδική έκδοση : Κεφάλαιο 03 τόμος 33 σ. 0030 

***** ΚΑΝΟΝΙΣΜΟΣ (ΕΟΚ) αριθ. 3489/84 ΤΟΥ ΣΥΜΒΟΥΛΙΟΥ  της 11ης Δεκεμβρίου 1984  για την τροποποίηση του κανονισμού (ΕΟΚ) αριθ. 1603/83 για ειδικά μέτρα διάθεσης της σταφίδας και των ξηρών σύκων που κατέχονται από τους οργανισμούς αποθεματοποίησης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1603/83 (3) ορίζει ειδικά μέτρα για τη διάθεση της σταφίδας και των ξηρών σύκων της συγκομιδής 1981 που κατέχονται από τους οργανισμούς αποθεματοποίησης·  ότι ορισμένες ποσότητες σταφίδας και ξηρών σύκων της συγκομιδής του 1982, που αγόρασαν οι οργανισμοί αποθεματοποίησης σύμφωνα με τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί των γενικών κανόνων για το σύστημα ενίσχυσης στην παραγωγή σταφίδων και ξηρών σύκων (4), όπως τροποποιήθηκε τελευταία από τον κανονισμό (ΕΟΚ) αριθ. 3009/83 (5), βρίσκονται ήδη σε απόθεμα· ότι ενδεχόμενες πωλήσεις αυτών των προϊόντων για ανθρώπινη κατανάλωση θα μπορούσαν να γίνουν μόνο σε τιμές οι οποίες θα έθεταν σε κύνδυνο την ισορροπία της αγοράς· ότι τα προϊόντα αυτά πρέπει να πωληθούν για τις ειδικές χρήσεις που αναφέρονται στον κανονισμό (ΕΟΚ) αριθ. 1603/83· ότι για το σκοπό αυτό πρέπει να τροποποιηθεί ο τελευταίος αυτός κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1603/83 τροποποιείται ως εξής:  1. Στον τίτλο, διαγράφεται η φράση «της συγκομιδής 1981».  2. Στο άρθρο 1 παράγραφος 1 πρώτο εδάφιο, η φράση «της συγκομιδής 1981» αντικαθίσταται από τη φράση «των συγκομιδών 1981 και 1982».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1984.  Για το Συμβούλιο  Ο Πρόεδρος  A. DEASY  (1) ΕΕ αριθ. C 131 της 18. 5. 1984, σ. 3.  (2) ΕΕ αριθ. C 300 της 12. 11. 1984, σ. 57.  (3) ΕΕ αριθ. L 159 της 17. 6. 1983, σ. 5.  (4) ΕΕ αριθ. L 214 της 1. 8. 1981, σ. 1.  (5) ΕΕ αριθ. L 296 της 28. 10. 1983, σ. 1.